**Az öko munkacsoport beszámolója**

Sajnos két olyan tanév volt, amikor programjainkat nem tudtuk teljes mértékben megvalósítani. Novemberben öko munkaértekezletet tartottunk, melynek célja az volt, hogy megpróbáljuk életre kelteni a már meglévő programjainkat.

Több alsós osztály elkezdte a madárbarátkert gondozását. A DÖK megszervezte a szeptemberi papírgyűjtést. Tanösvényünk restaurálását Kozmáné Dori Edit, Kollárné Csibrák Szilvia vállalta el is készültek a táblácskák. A Világ Gyalogló Napot is beillesztettük programunkba, melyt Nagyné Horváth Anita vállalt fel. Az egészség hetet idén a felsős osztályfőnöki munkaközösség szervezte meg. A harmadikos osztályfőnökök vállalták, hogy néhány közösségi területen lévő kukát szelektívvé tesznek. Tóth Erika az elemgyűjtést próbálja rendbe tenni. Nem adtuk fel az iskolakert újraindítását sem, pályázatot is adunk be, abban reménykedve, hogy segítséget kapunk ehhez.

Új programként kipróbáltuk a Sulizsák „Göncölj a Földért!” rongygyűjtését. 267 zsákot sikerült összegyűjteni. A leglelkesebb gyűjtők az 1. b; 3. a; 3. b; és a 2. b osztály volt, ők 20 zsák felett hoztak be „göncöt”.

Tavaszi programjainkat megtartottuk. Két év után újra el tudtunk menni az idősek otthonába, így érzékenyítő programunk megvalósult, Nagyné Horváth Anita és a 3. az osztály közreműködésével.

Környezetvédelmi témahetünk 2022. április 22-től 29-ig tartott. Ennek keretében:

* délutánonként takarítottuk az iskola udvarát,
* papírgyűjtést szervezett a DÖK,
* A 2021-22-es tanévben Fenntarthatósági Témahét kiemelt feladata a víz, az egészségvédelem és a felelős fogyasztás. Balázsné Hábli Ágnes és Váradyné Kozma Márta ebben a témában versenyt szervezett a 4. osztályos gyerekeknek.
* Várdainé Berényi Mária és Petrányi Mária a felsőtagozatosoknak rendezett természetvédelmi vetélkedőt.

Katonáné Ábrahám Alice és Petrányi Mária elkezdte egy magas ágyás készítését a gyerekekkel. Iskolánkat is virágosították, széppé tették környezetünket.

Minden pedagógus feladata lenne, hogy a gyerekek figyelmét felhívja a munkatervünkben kitűzött feladatokra, hogy minél több tanuló vegyen benne részt.